Անտոնիո Ռուկավինա

Անտոնիո Ռուկավինա (, ), սերբ ֆուտբոլիստ, ղազախական «Աստանա» ակումբի և Սերբիայի ազգային հավաքականի պաշտպան։

Կարիերա

Ակումբային 
Անտոնիու Ռուկավինան Նովի Բեոգրադի «Բեժանիա» ակումբի սան է, որտեղ էլ 2002 թվականին սկսել է իր պրոֆեսիոնալ կարիերան։ «Բեժանիայի» կազմում հանդես է եկել մինչև 2006 թվականի վերջը՝ մասնակցելով 142 խաղի և խփելով 26 գոլ։ 2007 թվականի հունվարին տեղափոխվել է Բելգրադի «Պարտիզան», որի կազմում անցկացրել է 32 խաղ և խփել 4 գոլ՝ թիմի կազմում դառնալով Սերբիայի փոխչեմպիոն, ինչպես նաև լինելով թիմի ավագ։

2008 թվականին Անտոնիո Ռուկավինան տեղափոխվել է Դորտմունդի «Բորուսիա», որի հետ կնքել է 4,5 տարվա պայմանագիր, իսկ տրանսֆերի արժեքը կազմել է 2 500 000 եվրո։ «Բորուսիայի» կազմում Ռուկավինան իր նորամուտը կատարել է 2008 թվականի հունվարի 29-ին՝ մասնակցելով Բրեմենի «Վերդեր» ակումբի դեմ խաղին Գերմանիայի գավաթի խաղարկության շրջանակներում։ Փետրվարի 2-ին նա կատարել է իր նորամուտը Բունդեսլիգայում՝ մասնակցելով «Դույսբուրգ» ակումբի դեմ արտագնա խաղին։ Դորտմունդի ակումբի կազմում Ռուկավինան անցկացրել է ընդհանուր առմամբ 19 խաղ առաջնությունում, դրանից բացի թիմին օգնելով նաև հասնել երկրի գավաթի խաղարկության եզրափակիչ։

2009 թվականին վարձավճարային հիմունքներով մինչև մրցաշրջանի ավարտը տեղափոխվել է «Մյունխեն 1860» ակումբ, որի կազմում իր նորամուտը կատարել է փետրվարի 8-ին՝ մասնակցելով «Մայնց 05» ակումբի դեմ արտագնա խաղին։ Այդ մրցաշրջանում Ռուկավինան մասնակցել է ընդհանուր առմամբ 15 խաղի և դարձել մեկ գոլի հեղինակ։ 2009 թվականի հունիսին «Մյունխենը» Սվեն Բենդերի տեղափոխվելու դիմաց պայմանավորվել է «Բորուսիայի» հետ Անտոնիոյի լիարժեք տրանսֆերի վերաբերյալ, որի հետ կնքել է երեք տարվա պայմանագիր։

2012 թվականի հուլիսի 20-ին Անտոնիու Ռուկավինան ազատ գործակալի կարգավիճակով եռամյա պայմանագիր է կնքել իսպանական Պրիմերա անցած «Ռեալ Վալյադոլիդի» հետ։

Երկու տարի անց Ռուկավինան տեղափոխվել է «Վիլյառեալ», որովհետև «Ռեալ Վալյադոլիդը» դուրս է մնացել Լա Լիգայից։

2018 թվականի հուլիսի 4-ին՝ աշխարհի առաջնության ավարտին, մեկուկես տարով պայմանագիր է կնքել Ղազախստանի չեմպիոն «Աստանա» ակումբի հետ՝ հույս ունենալով «կարիերայում առաջին անգամ խաղալ Չեմպիոնների լիգայում» և արդեն հուլիսի 11-ին թիմի կազմում մասնակցել է ՈՒԵՖԱ Չեմպիոնների լիգայի որակավորման փուլի շրջանակներում անցկացվող Չեռնոգորիայի չեմպիոն «Սուտեսկա» ակումբի դեմ խաղին (1։0)։

Հավաքականում 
2006-2007 թվականներին Անտոնիո Ռուկավինան հանդես է եկել Սերբիայի երիտասարդական (մինչև 21) հավաքականում, որի կազմում մասնակցել է 6 խաղի՝ թիմի հետ դառնալով Պորտուգալիայում անցկացված Եվրոպայի երիտասարդական առաջնության բրոնզե մեդալակիր 2006 թվականին։

Սերբիայի ազգային հավաքականի կազմում Ռուկավինան իր նորամուտը կատարել է 2007 թվականի հունիսի 2-ին՝ մասնակցելով 2008 թվականի Եվրոպայի առաջնության՝ Հելսինկիում անցկացվող Ֆինլանդիայի հավաքականի դեմ որակավորման խաղին, որտեղ սերբերը հաղթել են 2:0 հաշվով։

2018 թվականին Անտոնիո Ռուկավինան մասնակցել է Ռուսաստանում անցկացվող աշխարհի առաջնությանը, որի ընթացքում խաղացել է Е խմբի երկու հանդիպումներում ընդդեմ Կոստա Ռիկայի (1։0) և Բրազիլիայի (0։2)։

Ձեռքբերումներ 
 Սերբիա
 Եվրոպայի երիտասարդական առաջնության բրոնզե մեդալակիր (1) – 2006

 «Պարտիզան»
 Սերբիայի փոխչեմպիոն (1) – 2006/07

 «Բորուսիա»
 Գերմանիայի գավաթի խաղարկության եզրափակչի մասնակից (1) – 2007/08

 «Աստանա»
 Ղազախստանի չեմպիոն – 2018

Ծանոթագրություններ

Արտաքին հղումներ 
 Ֆուտբոլիստի էջը «Ռեալ Վալյադոլիդի» կայքում 
 Ֆուտբոլիստի էջը «Մյունխեն-1860» ակումբի կայքում 
 
 
 
 

Սերբ ֆուտբոլիստներ
Պարտիզան Բելգրադի ֆուտբոլիստներ
Սերբիայի հավաքականի ֆուտբոլիստներ
Բորուսիա Դորտմունդի ֆուտբոլիստներ
Մյունխեն 1860-ի ֆուտբոլիստներ
Ռեալ Վալյադոլիդի ֆուտբոլիստներ
Վիլյառեալի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Բունդեսլիգայի ֆուտբոլիստներ
Ֆուտբոլի պաշտպաններ
Լա Լիգայի ֆուտբոլիստներ